CELEX: 62011CN0102
Language: mt
Date: 2011-03-02 00:00:00
Title: Kawża C-102/11 P: Appell ippreżentat fit- 2 ta’ Marzu 2011 mill-Uffiċċju għall-Armonizzazzjoni fis-Suq Intern (Trade marks u Disinni) kontra s-sentenza tal-Qorti Ġenerali (Is-Seba’ Awla) tas- 16 ta’ Diċembru 2010 fil-Kawża T-513/09, José Manuel Baena Grupo, S.A. vs L-Uffiċċju għall-Armonizzazzjoni fis-Suq Intern (Trade marks u Disinni) u Herbert Neuman u Andoni Galdeano del Sel

30.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 130/14
            
         Appell ippreżentat fit-2 ta’ Marzu 2011 mill-Uffiċċju għall-Armonizzazzjoni fis-Suq Intern (Trade marks u Disinni) kontra s-sentenza tal-Qorti Ġenerali (Is-Seba’ Awla) tas-16 ta’ Diċembru 2010 fil-Kawża T-513/09, José Manuel Baena Grupo, S.A. vs L-Uffiċċju għall-Armonizzazzjoni fis-Suq Intern (Trade marks u Disinni) u Herbert Neuman u Andoni Galdeano del Sel
   (Kawża C-102/11 P)
   2011/C 130/25
   Lingwa tal-kawża: l-Ispanjol
   
      Partijiet
   
   
      Appellant: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentanti: J. Crespo Carrillo u A. Folliard-Monguiral, aġenti)
   
      Partijiet oħra fil-proċedura: José Manuel Baena Grupo, SA u Herbert Neuman u Andoni Galdeano del Sel
   
      Talbiet tal-appellant
   
   
               —
            
            
               tannulla s-sentenza appellata
            
         
               —
            
            
               tagħti sentenza ġdida dwar il-mertu tal-kawża, fejn tiċħad ir-rikors kontra d-deċiżjoni kkontestata, jew tirrinvija l-kawża lill-Qorti Ġenerali
            
         
               —
            
            
               tikkundanna lill-appellata għall-ispejjeż
            
         
      Aggravji u argumenti prinċipali
   
   L-UASI jikkunsidra li s-sentenza appellata għandha tiġi annullata peress li l-Qorti Ġenerali kisret l-Artikolu 61 RDK (1), minħabba r-raġunijiet esposti iktar ’l isfel fid-dettall, u li jistgħu jinġabru fil-qosor kif ġej:
   
               (a)
            
            
               Peress li ssostitiwet l-evalwazzjoni tal-fatti mill-Bord tal-Appell bl-evalwazzjoni tagħha stess, mingħajr ma ltaqgħet ma “żbalji manifesti ta’ evalwazzjoni” il-Qorti Ġenerali marret lil hinn minn dak li l-Artikolu 61 RDK jippermetti fir-rigward tad-disinni Komunitarji. Minflok ma eżerċitat l-istħarriġ ġudizzjarju ta’ legalità, il-Qorti Ġenerali eżerċitat l-istess ġurisdizzjoni li l-Artikolu 60 jirriżerva għall-Bordijiet tal-Appell.
            
         
               (b)
            
            
               Ksur tal-Artikolu 25(1)(ċ) RDK, flimkien mal-Artikolu 6 RDK:
               
                           (i)
                        
                        
                           Il-Qorti Ġenerali applikat kriterju żbaljat meta eżaminat jekk id-disinni pparagunati jipproduċux impressjoni globali differenti fir-rigward tal-utent informat. Iż-żball ta’ liġi seħħ peress li l-Qorti Ġenerali eżaminat jekk ix-xebh u d-differenzi kinux “ikkonservati fil-memorja” mill-utent informat (ara l-punti 22 u 23 tas-sentenza appellata). Madankollu, il-paragun ma jistax ikun ibbażat fuq il-memorja tal-utent. Peress li dawn kienu disinni — u mhux trade marks —, il-kriterju korrett jikkonsisti li jiġi stabbilit jekk ix-xebh u d-differenzi eżistenti bejn id-disinni jwassluhomx għal impressjoni ġenerali differenti meta l-utent informat jagħmel paragun dirett tad-disinni.
                        
                     
                           (ii)
                        
                        
                           Il-Qorti Ġenerali analizzat biss il-perċezzjoni ta’ parti mill-pubbliku rilevanti u ma mmotivatx b’mod assolut il-perċezzjoni tal-utenti fir-rigward tal-prodotti inkwistjoni, jiġifieri il-“materjal stampat, inkluż il-materjal ta’ reclamar”.
                        
                     
         
      (1)  Regolament tal-Kunsill (KE) Nru 6/2002, tat-12 ta’ Diċembru 2001, dwar id-disinji Komunitarji (ĠU Edizzjoni Speċjali bil-Malti, Kapitolu 13, Vol. 27, p. 142).